Avdy Andresson - Vikipeedia, vaba entsüklopeedia

# Avdy Andresson

### Allikas: Vikipeedia

Avdy Andresson (15. november 1899 – 27. august 1990) oli Eesti sõjaväelane, Vabariigi Valitsuse eksiilis sõjaminister 3. aprillist 1973 kuni 20. juunini 1990.

## [redigeeri] Teenistuskäik

Avdy Andresson teenis ratsaväelasena Esimeses maailmasõjas Vene ja Vabadussõjas Eesti ja sõjaväes, jätkas teenistust ka rahuajal Ratsarügemendis üleajateenijana. Teises maailmasõjas teenis Saksa sõjaväes, viimati ratsaväerügemendi ülemana kapteni auastmes. Pärast sõda elas USA-s ja osales aktiivselt eesti vabadusvõitlejate organisatsioonides, sõjaministriks nimetatuna üritas 1970. aastail asutada Vabariigi Valitsust eksiilis toetavat sõjaväelist organisatsiooni relvastatud vabadusvõitluse ettevalmistamiseks. Oli oma vaadete ja mõtlematute sammude tõttu vastuolus enamuse teiste valitsuse liikmetega ja eesti sõjaveteranidega. Andis välja ajakirja Virgats, on avaldanud artikleid Vabadussõja ajaloost.

- 24. veebruar 1974 – ülendatud koloneliks

## [redigeeri] Teenetemärk

- Kotkaristi teenetemärgi hõberist 24. veebruar 1938

## [redigeeri] Tsitaat

Minu kolmekümneaastasest teenistusest keiserlikus Vene-, Eesti Vabariigi ja Saksa armees saadud kogemuste varal on minule langenud, mitte ainult minu enese, vaid ka eesti sõjajõudude ja rahva ettevalmistamine vabadusvõitluseks, mida näen olevat tulemas ja milleks rahvas on halvemini ette valmistatud, kui ta peaks olema.

## [redigeeri] Viited

- "Tõotan ustavaks jääda...." Koostanud Enn Nõu ja Mart Orav. Eesti Kirjanduse Selts 2004. ISBN 9985954408

## [redigeeri] Vaata ka

- Vabatahtlik Ülemaailmne Eesti Kaitseliit

Välja otsitud andmebaasist "http://et.wikipedia.org../../../a/v/d/Avdy_Andresson_9efa.html"

Kategooriad: Eesti sõjaväelased | Sündinud 1899 | Surnud 1990

##### Views

- Artikkel
- Arutelu
- Viimane redaktsioon

##### Otsi

##### Teised keeled

- English